NETFLIXOV DOKUMENTARNI FILM
Britney!
Imala sam 8 g. kad je mama shvatila da znam pjevati.
Uvijek sam željela pjevati. Oduvijek to želim raditi.
To nije samo sreća. Svakome treba malo sreće.
Morate biti nadareni i truditi se poput olimpijskog sportaša.
Uvijek je bila snažna i neustrašiva.
Bila je nezaustavljiva.
Ništa nije bilo kao prije nakon što je Britney postala slavna.
Iznenada se sve otelo kontroli
i bilo je jasno da je u krizi.
Bojite li se za svoju kćer, g. Spears?
Ono što je počelo kao privremena kontrola njezina života,
njezina novca i posla, postalo je trajno.
Mislili su da to moraju učiniti kako bi zaštitili Britney.
Britney više nije slobodna osoba.
Nema temeljna ljudska prava.
Nema pravo na čekove ni kreditne kartice.
Izgubit će djecu ako bude radila ekscese.
Neki su joj pokušali pomoći. Skupo su to platili.
Ograničena je i u načinu izražavanja svojih želja.
Hoću svoj život natrag. Prošlo je 13 godina i sad je dosta.
Učinimo ono što najmanje volimo.
JESEN 2019.
Nazivat ćemo nasumične neznance
i pitati ih što misle o Britney Spears.
Bok, Kim. Ja sam Erin Lee Carr i redateljica sam dokumentaraca.
Režiram projekt o Britney.
Prije dvije godine počela sam snimati film o B. Spears
s novinarkom J. Eliscu.
Bok, ovdje Jenny Eliscu.
Ne znam sjećate li me se od prije nekoliko godina.
Upoznale smo se dok sam pisala članak o Britney za Rolling Stone.
Tema filma bila je njezina umjetnost i medijski prikaz.
Pogledajte samo ove plesne korake!
Ali bila je to priča i o moći i kontroli.
Puna urote i glasina.
Nitko nije htio govoriti.
No onda jesu.
Imala sam 10 g. kad se Britney pojavila.
Sjećam se CD-a sa cvijetom, …Baby One More Time.
Stavila sam ga u kazetofon.
Moj je tata kucao na vrata.
Pitao me zašto to slušam uvijek iznova.
Bila sam opsjednuta.
Britney!
Volim je.
Sa 16 godina Britney je bila senzacija i nije imala samo jedan hit.
Od 1998. do 2003. zaradila je 73 milijuna dolara od prodaje albuma.
Bila je radišna.
BIVŠA ASISTENTICA
Nije ju motivirao novac.
Radila je ono što je voljela.
Bila je uključena u svaki proces i sve je kontrolirala.
Otvorena sam novim idejama. Ako smisle nešto bolje, učinit ću to.
„Ja sam šefica. Radit ću što želim.“
Vidi se koliko je strastvena.
BIVŠA PRATEĆA PLESAČICA
Kod slave je najbolja spoznaja
da ću financijski moći uzdržavati obitelj.
Do 2004. bila je jedna od najprodavanijih ženskih umjetnica svoje generacije.
Hit za hitom.
Svijet se nije mogao zasititi Britney.
A onda je Britney odjednom prestala stvarati glazbu.
Zaljubila se u pratećeg plesača Kevina Federlinea.
Na transatlantskom letu Britney je zaprosila Kevina.
Vjenčali su se i ubrzo dobili dvoje djece.
No dvije godine poslije brak je bio gotov i Britney je zatražila razvod.
Ovo je najveća vijest u zemlji.
Britney Spears napušta K-Feda!
Konfeti!
Britney je izlazila, samouvjerena kao i uvijek.
Razvod je gotovo bio finaliziran
i kanila se vratiti nastupima.
No ono što je izgledalo kao početak vraćanja kontrole,
zapravo je bio kraj.
Prvi put dodijeljen sam Britney…
PAPARAZZO
…usred njezina razvoda od Kevina.
Radio sam za jednu agenciju.
Dali su mi adresu, rekli da čekam i slijedim je kad izađe.
Posao mi je bio fotografirati je.
Tada sam bio fotograf i bio sam dobar u tome.
Briljirao sam i vrlo brzo naučio taj posao.
To je posao za ovisnike o adrenalinu
i one ovisne o kockanju.
Najbolje je kad se probudiš, a oni ti daju novi zadatak.
Isprva ne znaš o kome se radi.
Muškarcu, ženi, glumcu, pjevaču, sportskoj zvijezdi.
Kao fotograf,
možete dobiti nekoliko stotina tisuća dolara za fotku Britney.
U vrijeme razvoda Britney su neumorno progonili paparazzi.
No neki od njih bili su joj prijatelji.
Prekrasno.
Jedne noći nazvala me agencija i dojavila na kojoj je benzinskoj Britney.
Otišao sam na benzinsku postaju.
Svi su fotografirali.
Gorivo za dvadeset dolara.
Imala je problema s točenjem goriva.
Da ti ja natočim?
Pitao sam Britney smijem li joj pomoći.
I tako sam joj natočio gorivo.
Jednog dana nazvao me fotograf i rekao da Britney traži mene.
„Kako to misliš?“
Nazvao me drugi fotograf, koji nije poznavao prvoga.
I kaže: „Buraz, Britney traži tebe.“
Gdje je… Ti! Dođi!
Osjećala se bolje uz mene. Sigurnije.
Njezine riječi.
Gdje je Adnan?
Otišao je.
Danas ga nema.
Reći ću mu.
Bio je to vrlo jednostavan, vrlo opušten odnos.
Njezini obožavatelji i ostali mislili su da sam loš momak.
Kao u crtiću.
Uvijek želite da princ bude jednako privlačan,
divan i šarmantan kao i princeza.
Mi to nismo imali.
Ta multimilijunašica i ja.
Ta slavna djevojka i ja.
Ta bijela djevojka i ja.
Bilo je noći kada nije spavala i morao sam ostati budan s njom.
Teško je ostati budan tri dana.
Ali ispunjeni ste vrlo stvarnim strahom
da ako joj se išta dogodi,
krivit će vas jer je to mnogo lakše.
Uzimala je Adderall.
Siguran sam da milijuni ljudi uzimaju Adderall.
No takvo što postaje nepredvidivo i vrlo opasno
kad se borite za skrbništvo nad djecom.
Bok, Adnane. Kako si?
Jesi li dobro? Zaljubljeni ste?
Bilo je očito da tijekom razvoda s Kevinom
nije imala nijednu osobu kojoj bi vjerovala.
Ni mamu, ni tatu, ni prijatelje, ni sestru.
Nikoga.
To je vrlo jeziva i mračna situacija.
VRHOVNI SUD U LOS ANGELESU
26. 10. 2007. ROČIŠTE ZA SKRBNIŠTVO NAD DJECOM
Ovo ročište bilo je vezano za nastavak prijelaznog…
ODVJETNIK KEVINA FEDERLINEA
…ili privremenog naloga
izdanog temeljem izvornog zahtjeva g. Federlinea o izmjeni sheme skrbništva.
Maknite se, gospodine.
-Morate se maknuti. -Britney!
Volimo te, Britney!
Do 2007. Britneyn razvod od Kevina zahuktavao se.
Naoko jednostavan slučaj uređen čvrstim predbračnim ugovorom
sada se činio problematičnim.
Čvrsti predbračni ugovor zapravo je poput Titanika.
PRIVATNI DETEKTIV
Svaki čvrsti predbračni ugovor
prati grupa odvjetnika koji će ga pokušati uništiti.
Mark Vincent Kaplan odvjetnik je K-Feda.
Slavni odvjetnik starog kova, stručnjak za skrbništvo nad djecom,
kojeg zovete u slučaju razvoda braka i borbe oko djece.
Činilo se da voli biti glasnogovornikom
u toj važnoj brakorazvodnoj parnici i za skrbništvo.
Nesumnjivo je nadaren za davanje izjava.
Završni je napad pitanje kako su djeca.
Koliko su djeca sigurna?
Djeca postaju samo pijuni.
Kevin se boji da što više vremena djeca provedu s njim,
to će postati izoliranija
od rizika kojima bi inače neprestano bila izložena.
Ljudi kojima je stalo do djece
dat će informacije koje su važne za njihovu dobrobit.
Nema novosti ni novih činjenica.
Ništa nije hitno. Sve je to istina.
I prije sam zastupao slavne osobe.
Ali ovo je bilo u daleko većim razmjerima od ičega što sam doživio prije.
Morao sam se brzo snaći i naučiti kako surađivati s medijima
tako da ne budu protiv mog klijenta.
Bili su prilično nepošteni prema Kevinu.
Govorilo se da nije brižan roditelj.
Drugi su pak govorili da njega zanima samo njezin novac.
Bio je u položaju u kojem ne može pobijediti.
Što god učinio, nije bilo dobro.
Ljudi su htjeli loše govoriti o njemu ili se sprdati s njim. Zašto?
Ne zaboravite, kada su se Kevin i Britney vjenčali,
ona je bila ljubimica Amerike.
I u velikoj mjeri, ona to još jest.
A Kevina su smatrali osobom, barem prema njihovom mišljenju,
koja nije vrijedna veze s ljubimicom Amerike.
Pokušali su ga kazniti za to koliko su mogli.
Novinari su bili okrutni.
Ali kako je slučaj odmicao,
mislim da je ona činila neke stvari
koje su novinari smatrali vrijednim medijskog ludila.
Dok se na sudu vodila borba za djecu, medijsko je ludilo sve više raslo.
Svi su imali mišljenje o Britney Spears.
Mediji su manje pratili njezinu glazbu,
a više način na koji je živjela.
Britney je mijenjala odvjetnike i postala sve izoliranija.
Britney se otuđila od oba roditelja…
NOVINARKA
…do jeseni 2007.
Ne znam koliko je to otuđenje trajalo
i jesu li povremeno komunicirali,
no moji su mi izvori rekli
da se Britney bojala da će se njezina obitelj na silu uplesti.
Mislim da su to tako rekli.
I da će joj sve uzeti.
Tada i zbog toga pojavio se Sam Lutfi.
Tko je Sam Lutfi?
Sam Lutfi osoba je koju njezini roditelji često krive
za njezinu javnu propast.
Sama Lutfija prate brojne kontroverze
vezane za ulogu koju je odigrao u Britneynu životu.
Prvo pitanje.
Biste li nam se predstavili?
-Sam Lutfi. -Tko ste vi?
Bivši menadžer Britney Spears.
Ali prema sudskim dokumentima iz Britneyna razvoda,
izjavila je da je samo katkad bio njezin prijatelj.
Da joj je pomagao kupiti namirnice.
No u tom je razdoblju od povremenog prijatelja
postao osoba koja vuče konce.
Upoznali smo se u baru. Počeli smo razgovarati.
Bila je vrlo duhovita.
Lijepo smo razgovarali.
Pitala me jesam li vidio što je pisalo u novinama.
Rekao sam da jesam. Pokušavao sam razvedriti situaciju.
Tražila je moj broj telefona i otišla.
Mislio sam da se neće javiti.
Jedne me noći nazvala i rekla
da treba pomoć.
Ljudi, budite oprezni.
Razmaknite se.
Bilo je očito da ju je razvod silno pogodio.
Neprestano sam joj ponavljao jedno.
Najbolje je biti sa svojom obitelji.
Kad ste uz mamu, uvijek je sve bolje.
Tako je u mom životu. Zato sam joj to govorio.
Ona bi samo rekla
da je njezin odnos s obitelji posve drukčiji od mojega.
Pitao sam se u čemu je problem.
Razgovarali bismo o Lynne
vrlo detaljno.
Imali su niz problema.
Kakav je odnos imala s ocem Jamiejem?
Nikakav.
Koliko dugo nisu bili u kontaktu?
Mislim da se nisu čuli godinama.
U ludoj 2007. godini
ipak je uspjela snimiti i producirati cijeli studijski album.
Album Blackout prodan je u milijunima primjeraka.
Smatra se njezinim najboljim.
Glazba i spotovi za Blackout prikazivali su pop verziju
onoga u što se Britneyn život pretvorio.
Postala je progonjena žena.
To je nagovijestilo mračniji preokret za Britney.
Postoje fotografije Britney koje su paparazzi snimili 2007.
koje su viđene milijunima puta.
Te slike često su praćene naslovima
„Raspad“ ili „Dno dna“.
Kada sad pogledate, vidite da je ona bila samo osoba.
Osoba koja je trebala pomoć.
Paparazzi su cijele godine agresivno pratili Britney po Los Angelesu.
Luda je.
O, moj Bože.
Vozila je brzo da im umakne,
katkad prolazeći kroz crveno.
Svi su smatrali da bi takve potjere
mogle završiti tragično.
Mnogi ljudi tvrde
da je bila luda, zar ne?
Mrzim tu riječ, jebote.
Mogli su reći da je bila uznemirena, ljutita ili povrijeđena.
Bilo što od toga, ali ne luda.
U siječnju 2008. pozvali su policiju u Britneynu kuću.
Zaključala se u sobu
i odbila predati djecu Federlineovu tjelohranitelju
u vrijeme koje je odredio sud.
Slušajte!
Ovo je posjed bolnice Cedars-Sinai,
uključujući pločnik na kojem stojite.
Morate se pomaknuti.
U bolnici su bili Kevin, Mark Vincent Kaplan, njegov odvjetnik,
i Britneyn otac.
Britneyni roditelji razvedeni su od 2002.
Britney je bila bliska s majkom.
Kad smo bile na turneji, ona i Lynne razgovarale su barem…
Najmanje dva ili tri puta na dan.
A što je s tatom, Jamiejem?
Ne želim razgovarati o njezinom tati. Neću o Jamieju.
Reći ću vam ovo tako da znate.
Jamie nije često bio s nama.
Gotovo nikad.
Uz nju smo bile Lynne i ja.
Nekoliko dana nakon izlaska iz bolnice pojavila se nova osoba.
Ime joj je bilo Louise Taylor.
Pojavila se u emisiji Today Show kao glasnogovornica obitelji Spears.
Htjela bih reći
da ljudi ne poznaju obitelj Spears.
Ne znaju ništa o Jamieju i Lynn Spears.
Jamie svaki dan radi kao profesionalni kuhar
i moli Boga za snagu da opravda povjerenje poslodavaca usred svega ovoga,
da je Lynne Spears majka slomljena srca jer je odvojena od kćeri.
Silno voli svoju kćer.
I ona svaki dan moli Boga da joj da snage
da se nastavi nadati.
Tako sam uzrujana, Meredith.
Kakvi smo to ljudi postali?
Morbidno promatramo muke onih koji pate,
umjesto da im pomognemo i pružimo utjehu.
Ako mi dopustite, htjela bih vas zamoliti za uslugu.
Nadam se da će se oni koji od Boga traže snagu
pomoliti za tu obitelj.
Jamie Spears, Lynne Spears, Bryan i Jamie Lynn Spears
nevjerojatni su ljudi.
Koliko sam vidjela, nitko prije nije govorio u ime Spearsovih.
Tko je Lou Taylor?
O tome neću.
Oprostite.
Prožvakat će me i ispljunuti.
Borba za djecu zahuktala se
kada je sudac Kevinu Federlineu dodijelio oba dječaka.
Ubrzo nakon toga Britney se vratila u bolnicu
na još jedno prisilno zadržavanje na Psihijatriji.
G. Spears, što se događa? Kako je Britney?
Ima li ikakvih novosti o Britney?
Jamie Spears podnio je zahtjev državi Kaliforniji
za novi pravni aranžman.
PODNOSITELJ: JAMES P. SPEARS
To se zvalo skrbništvo.
SKRBNIŠTVO NAD BRITNEY JEAN SPEARS
Dana 1. 2. 2008. sud je stavio Britney pod privremeno skrbništvo.
Godine 1999. počela sam raditi u časopisu Rolling Stone.
Članak o Britney bio je moja druga reportaža za naslovnicu.
Nije me bilo briga za Britney Spears ili za pop glazbu.
Tome uopće nisam pridavala pozornost.
Zatim sam je upoznala. Bila je silno simpatična i dražesna.
Stoga krajem 2008.,
kad sam radila drugu reportažu o Britney za Rolling Stone,
bila sam uzbuđena jer je volim.
Nisam je vidjela nekoliko godina.
Unatoč cijeloj toj drami,
zamišljala sam da će biti isto kao i uvijek.
Otišla sam u Los Angeles očekujući da ću se ondje duže zadržati,
ali iz diskografske kuće poručili su mi
da predam pitanja unaprijed.
Osobi zaduženoj za PR rekla sam da sam to ja, poznajem Britney.
Ona je rekla: „Znamo da vas Britney voli,
ali mora biti ovako zbog skrbništva.“
Pitala sam se koji je kurac skrbništvo.
KOJI JE KURAC SKRBNIŠTVO
Skrbništvo je pravni postupak oduzimanja nečije sposobnosti…
ODVJETNIK ZA SKRBNIŠTVO
…donošenja vlastitih odluka
te dodjeljivanje toga trećoj strani, tj. njihovu skrbniku,
ili u drugim državama, staratelju.
Svaki postupak lišavanja nekoga tih autonomija i sloboda
provodi se vrlo rijetko, samo kao krajnja mjera,
nakon što su iscrpljene ostale mogućnosti.
Neki smatraju skrbništvo ekvivalentom građanske smrti.
Skrbništvo nad osobom
dopušta nekome da odlučuje umjesto vas
u vezi vaših osobnih poslova.
Takve osobe gube sposobnost odlučivanja o svom zdravlju.
Sposobnost davanja ili povlačenja informiranog pristanka na terapiju,
uključujući lijekove, oduzeta im je.
Često gube pravo odlučivati koga će posjetiti i tko će posjetiti njih.
Gube pravo komuniciranja s ljudima
putem telefona ili računala.
Kod skrbništva nad imovinom, koje često ide uz skrbništvo osobe,
ta osoba ne može upravljati svojim novcem,
u teoriji čak ni s deset dolara koje ima u džepu.
Jamie je postao pravnim skrbnikom osobe.
Morao je dijeliti skrbništvo nad imovinom
s odvjetnikom po službenoj dužnosti, A. Walletom.
Jamie je imao problema sa stečajem
i vlastitih financijskih problema.
Zato su Andrewa Walleta imenovali dodatnim skrbnikom
koji ima fiducijarni interes.
U sudskim dokumentima
govorio je o skrbništvu kao o „hibridnom poslovnom modelu“.
HIBRIDNI POSLOVNI MODEL
Prema spisima predanima 6. veljače 2008.,
skrbnici imaju pristup svim dokumentima vezanim za Britneynu imovinu.
Smiju ući i preuzeti njezinu kuću, izbaciti ljude iz nje,
izdati zabrane prilaska i zaposliti zaštitare.
Njezinim novcem smiju podmiriti troškove vezane za njezinu imovinu,
smiju osnovati i voditi tvrtke,
zapošljavati ljude za što god zatreba
i plaćati ih sredstvima iz imovine.
Zašto je Jamie postao skrbnikom, a ne Lynne?
Jamie je strašan.
Oni koji ga poznaju i koji su radili s njime,
iako su imali pozitivno iskustvo,
ipak kažu da ulijeva strah u kosti.
Kada se naljuti, bolje da ga ne dirate.
Došli su do točke kad su zaključili da moraju udaljiti određene ljude.
Bio je poput izbacivača. Mogao je ljude držati podalje.
Ovo je…
Larry Rudolph, Britneyn dugogodišnji menadžer.
Pojavio se 1996. kao njezin odvjetnik, a onda joj je postao menadžer.
Britney ga je otpustila u travnju 2007.
Larry je bio glavna osoba koju je Jamie Spears doveo natrag,
da pokrene stvar, i otada je njezin menadžer.
Često će reći da nije bio upleten u skrbništvo
ili da ne zna što se događa s time jer je zadužen samo za Britneyn rad.
Louise Taylor, zvana Lou,
donosila je poslovne odluke za Britney tijekom skrbništva.
Suprug Louise Taylor, Rob Taylor,
pastor je crkve Kapelica na kalvariji.
Lou Taylor počela se pojavljivati oko 2008.,
prije uspostavljanja skrbništva.
Paparazzi su je snimili…
TVORAC STRANICE BREATHEHEAVY.COM
…s Britneynim ocem.
Zatim je nekako uspjela postati Britneyna poslovna menadžerica.
Kršćanka je, pa su imali povjerenja u nju.
BIOGRAFKINJA LYNNE SPEARS
Lou Taylor, preko odvjetnika Charlesa Hardera,
poslala mi je preventivni zahtjev
da ne spominjemo Lou Taylor i njezinu tvrtku Tri Star u ovome filmu.
Zahtjev je bio opširan.
Skrbništvo je započelo 2008.
Tri Star je upravljao imovinom samo za turneje Circus 2009.
Tri Star je opet angažiran 2010., dvije godine nakon pokretanja skrbništva.
Tri Star i Lou Taylor nisu sudjelovali u pokretanju skrbništva.
No Tri Star je zastupao članove obitelji prije i poslije pokretanja skrbništva.
Predstavnici Tri Stara sudjelovali su u razgovorima
po pitanju mogućeg skrbništva.
Tri Star nije bio ni za ni protiv skrbništva
jer ta odluka nije bila na njima.
SRDAČNO, CHARLES J. HARDER
Ta me obavijest uznemirila.
No dobiti pismo od Lou Taylor ili njezina odvjetnika
nije bilo ništa neobično za ljude upletene u ovu priču.
Dok upletenost Lou u Britneynu priču nije bila jasna,
bilo je očito da su Jamie i Lou bili vrlo bliski.
Pretragom Instagrama otkrili smo sliku Lou i njezina muža
s Jamiejem na njegovu krštenju na rijeci Jordan.
KRŠTENJE JAMIEJA SPEARSA
Ovo su dokumenti o Britneynu stanju na početku skrbništva.
Standardnog su oblika.
Valja naznačiti zbog kakve je umanjene sposobnosti potrebno skrbništvo.
Nama je ovo osobito zanimljivo
jer je ovo nalog o hospitalizaciji uslijed demencije.
NALOG O HOSPITALIZACIJI USLIJED DEMENCIJE
Demencija se obično ne spominje kad je riječ o mlađoj osobi.
To je jedan od najvažnijih podnesaka u cijelom skrbništvu.
Kad netko postane štićenik,
o tome ga obavijeste pet dana prije.
Ako to želi osporiti ili pronaći odvjetnika,
ima za to vremena.
Objasnili su da su Britney uskratili tu obavijest
zato što je Sam Lutfi opasan i treba ga držati podalje.
Miči se s automobila!
Miči se s automobila! Miči se!
Zbog Sama je vladalo krizno stanje.
Mislim da nije dobro prikazana
razina krize
u trenutku kada je skrbništvo počelo.
Hoćeš li izaći?
Zaboga! Izlazi!
Sada se bojim da ćeš otići bez mene.
Diži se sa suvozačeva sjedala i izlazi.
Izađi. Hvala.
Mislili su da to moraju učiniti da bi zaštitili Britney od Sama.
Aludiramo na ono što se dogodilo,
da se nešto opasno događalo sa Samom.
Što mislite da se spremalo?
On je gnječio drogu, stavljao je u njezinu hranu
i time se hvalio.
Posve vjerujete u to?
Da.
Vozit ću svoj auto, eto što ću.
Proveli su stotinu krvnih pretraga i testova na drogu dok sam bio s njom.
Sve ih je prošla.
Zato mi policija nikad nije došla na vrata.
Nitko nije zvao policiju.
Kad optužujete nekoga za nešto tako ozbiljno,
da drogira najveću svjetsku zvijezdu,
zovete policiju.
Zovete FBI. Ne zovete TMZ.
-Bio sam savršeni žrtveni jarac. -Zašto?
Bio sam nov. Nisu znali tko sam.
Bio sam potrošna roba.
Ako mene morate razapeti da biste izbjegli slanje obavijesti…
Što znači ta obavijest?
Bila bi obaviještena da će tražiti skrbništvo
i imala bi pravo to osporiti.
Odmah bi to osporila. Svi su to znali.
Morali su sve učiniti da to spriječe.
Sam će poslije tužiti Lynne Spears, Britneynu mamu, zbog klevete
na temelju njezine priče o njegovoj upletenosti.
Slijede poruke između Adnana Ghaliba i Britney Spears.
Poruke je produkciji predao Adnan.
BRITNEYN NOVI MOBITEL
BRITNEY DOSTA MI JE OVOGA, JEBOTE
ADNAN SLAŽEM SE. NE ZNAM KAKO SE NOSIŠ S TIME
BRITNEY MRZIM SVOJ ŽIVOT
RAZGOVARAJ S ONIM ODVJETNIKOM
ADNAN ODMAH ĆU GA NAZVATI I DOGOVORITI SASTANAK
BRITNEY UČINI TO, MOLIM TE
ADNAN NIJE MI JASNO
KAKO SE NE MOŽEŠ DOGOVORITI S TATOM. MORA MALO POPUSTITI!!!
Britney je otišla s jednim od zaštitara kojeg je postavio njezin otac…
BIVŠI POSLOVNI MENADŽER
… po hamburger.
Rečeno mi je da su oboje ušli u restoran,
a Britney se naglo okrenula,
uskočila u auto u kojem ju je dovezao i pobjegla.
Nazvala me i rekla da treba pomoć.
Sastao sam se s njom i prijateljem u hotelu Beverly Hills.
-Adnanom Ghalibom? -Tako je.
Zvali smo Adama.
Radio je u tvrtki s kojom sam bio povezan.
Ganjalo nas je vjerojatno 50 do 75 vozila.
To je tako podlo.
Sastali smo se u mom uredu, što je bilo ludo.
Zgradu su prelijetali helikopteri.
Sigurno je bilo stotinu paparazza.
Poslao sam svoju tajnicu
po golemog tipa iz urudžbenog ureda…
BRITNEYN BIVŠI ODVJETNIK
…da pomogne Britney da stigne iz garaže u moj ured.
Vrata.
-Ja sam Adamova tajnica. -Moramo ići.
Slijedite me.
Moja tajnica Dolores Gameros,
koja je visoka 163 cm, laktovima se probijala
i vodila je kroz gužvu.
Dovela ju je do ureda, što je bio nevjerojatan prizor.
Možete zamisliti kako je nekome tko mora kroz to prolaziti.
Ne udaraj me.
Ne mogu vam reći o čemu smo razgovarali. To je povjerljivo.
Ali mogu vam reći što sam rekao sudu.
Ušli smo u sudnicu i rekao sam:
„Časni sude, ne želi da joj otac bude skrbnik.
Želi da to bude netko neovisan.“
Jasno je shvatila koncept skrbništva.
Razumjela je što se spremalo. Mogla je odlučivati o tome.
Htio bih nešto reći.
Ne kažem da za svaki slučaj skrbništva vrijedi
da nije primjereno da skrbnik bude član obitelji.
To bi bilo pretjerivanje.
Ali obično više volim
kad je neovisni profesionalac imenovan za skrbnika.
To govorim zato što su obiteljski odnosi uvijek složeni.
Kad sam rekao sucu što Britney želi,
sudac me pogledao i rekao:
„G. Streisand, imam izvješće u kojem piše
da ona nema pravnu sposobnost angažirati odvjetnika
i ostvariti povjerljiv odnos s njime.
Žao mi je, g. Streisand.
Nećete je smjeti zastupati. Moram vas zamoliti da napustite sudnicu.“
I otišao sam.
Možete li nam reći što se dogodilo?
Ne mogu.
-Razgovarao sam s novinarima. -Kako je Britney?
Nema zakona prema kojem štićenici smiju birati odvjetnika.
To je svakako rupa u sustavu
koja omogućava sudovima nametanje vlastitih zamisli
o tome tko može najbolje zastupati štićenika.
Imaju dobrovoljno vijeće odvjetnika,
što znači da odvjetnici volontiraju.
Ne znači da rade besplatno. Daleko od toga.
Ali volontiraju da ih sud imenuje da zastupaju ljude poput Britney,
ljude koji su štićenici ili predloženi kao štićenici.
Ne mogu vam reći što se dogodilo na sudu nakon mog odlaska.
Ne znam je li Sam Ingham
tvrdio ono što sam ja htio.
ODVJETNIK PO SLUŽBENOJ DUŽNOSTI
Da Britneyn otac ne bi trebao biti skrbnik.
Sumnjam u to.
SUSKRBNIK
Nadam se da se Sam Ingham jako borio protiv toga,
ali nisam čuo da jest.
Imamo jasno određene standarde o skrbništvu.
Dodjeljuje se kad se netko ne može hraniti, odijevati, brinuti o sebi.
Recimo to ovako.
Zastupao sam na desetine štićenika.
Nitko od njih nije imao posao.
Nazvali su me iz časopisa People
i rekli da će pisati članak o njezinu ocu
jer želi skrbništvo nad Britney.
Objasnili su mi taj postupak jednom rečenicom.
„On će biti Britney Spears.“ Rekli su samo to.
Rekao sam: „Kako to mislite? Britney Spears je živa.“
„Ne. Ona više nema nikakva prava i više ni o čemu ne odlučuje.
To sve radi on.“
Pitao sam zašto bi bilo tako.
Ona je funkcionalna.
Gledao sam je kako piše album Blackout na ubrusu iz Starbucksa
na Bulevaru Ventura u Studio Cityju.
Gledao sam je kako sjedi i slaže pokrete.
Razgovarali smo o tome
koje boje upotrijebiti, o izgledu scenografije,
promjeni scenografije, kulisama i kostimima.
Sve je to radila, a sad mi netko govori
da će njezin otac dobiti skrbništvo?
Meni to nije imalo smisla.
Ja sam iz časopisa In Touch.
Reći ću ti nešto. Ne razgovaram ni s kime.
Zašto ne razgovarate s nama?
Ne moram ni s kime razgovarati, seronjo.
Ujesen 2020. jedan izvor kontaktirao je filmašice.
Rekao je da želi da se istina dozna.
Producenti su pokušavali pronaći neovisnu potvrdu sadržaja izvješća.
ANONIMNI IZVOR AKTIVAN SADA
Imam tisuće povjerljivih dokumenata i e-poruka
većine strana uključenih u skrbništvo.
Ako želite provjeriti nešto teško, javite mi se i dat ću vam što imam.
Rado ću pomoći jer znam da ćete iznijeti priču
i objaviti istinu o Britney i skrbništvu.
UNESITE LOZINKU ZA OTKLJUČAVANJE
Izvor je rekao:
„Ovo je povjerljivo izvješće. Vidjeli su ga samo odabrani.
Liječnici i drugi stručnjaci koji nisu javno povezani sa slučajem
htjeli bi da tako i ostane.
Izvješće je pripremio liječnik koji je napustio slučaj 2013.“
MEDICINSKO IZVJEŠĆE ZA SUD SAMUELD D. INGHAM III.
Pročitaj ovu rečenicu naglas.
„Britney Spears nije pravno sposobna angažirati odvjetnika i upućivati ga.
Britney nema pravnu sposobnost
shvatiti ili rješavati svoje financijske poslove
jer je podložna neprimjerenim utjecajima.“
U doba kad je to izvješće napisano,
Britney se vratila na posao.
Snimala je Kako sam upoznao vašu majku.
Gospodine, nemojte vikati.
Počnem plakati kad viču na mene.
Epizoda je emitirana dva mjeseca nakon početka skrbništva.
No prema dokumentima, bila je dementna.
Kako tako bolesna osoba može raditi?
Daljnje izvješće o napretku stanja gđe Britney Spears.
„Potreban je oprez
da njezin povratak na posao
ne bude brži od onoga što dopušta njezin oporavak.
U protivnome bi recidiv poništio dosad ostvareni napredak.
Liječnici su rekli da Britney nema pravnu sposobnost,
ali tko je bio izvorni liječnik koji je donio tu odluku?
Gledajući javno dostupne sudske dokumente,
u prvotnoj procjeni navedeno je samo jedno ime,
dr. J. Edward Spar.
Morala sam potvrditi da je upravo on
proveo medicinsku procjenu na kojoj se temeljilo skrbništvo.
PSIHOGERIJATAR
I koje je bilo opravdanje.
Dr. James…
-Spar. -Spar.
Prva klapa.
Hvala.
Dr. Spar, recite mi čime se bavite.
Umirovljeni sam psihogerijatar
i još povremeno savjetujem odvjetnike,
što katkad uključuje spor oko skrbništva.
Čuli ste Britneynu glazbu prije upoznavanja?
Nisam obožavatelj. Ne slušam takvu glazbu.
Ali, da, znam tko je ona.
-Prije upoznavanja? -Da.
Neću priznati da sam je ikad upoznao.
Specijalizirate li se za demenciju?
Ja sam psihogerijatar.
To je jedna od stvari
na koju psihogerijatri troše mnogo vremena i energije.
Zato su vas pozvali da procijenite Britney Spears?
Neću potvrditi da su me ikada pozvali radi procjene Britney Spears.
U ovom sudskom dokumentu piše: „Prema izjavi dr. Spara.“
Dobro. Ponavljam, pokažite mi moju potpisanu izjavu.
Ako mi pokažete javni dokument s mojim potpisom,
potvrdit ću svoj potpis.
Inače neću govoriti o tome
je li me itko angažirao da vidim bilo koga, ne samo Britney.
To su povjerljive procjene.
Ali uglavnom smatrate
da skrbništvo najčešće pomaže ljudima?
U predmetima na kojima sam radio,
osoba koja traži skrbništvo
vjeruje da radi u najboljem interesu
predloženog štićenika.
Pokušava ga od nečega zaštititi.
U većini predmeta na kojima sam radio
pokušavaju ih zaštititi
od pojedinca koji toj osobi želi oteti novac.
Nazvao me njezin otac.
Tražio je da se smjesta vratimo kući.
Rekao sam da ćemo doći kad dođemo.
Rekao je da je moram smjesta vratiti
jer je on skrbnik njezine imovine.
Bilo je uvijek tako dramatično.
Objasnit ću vam koliko je užasno bilo, jebote.
Zaustavili smo se ispred ulaza,
a ondje su stajali njezin otac,
četiri zaštitara i dva policajca.
Stajali su ondje, a ona je počela ludjeti.
„Što rade ovdje? Zašto?
Zašto je moj otac kod mene s policijom?“
Pogledala je mene.
Trebao sam biti onaj koji će je štititi.
Pokušavao sam je smiriti, ali nisam mogao.
Pokušavao sam joj objasniti da joj je otac skrbnik.
„Bez njegova dopuštenja,
budući da je on ti,
ja ispadam otmičar.
Tako stoje stvari.“
Samo me gledala i šutjela.
Otpratili su je do kuće.
Tada sam shvatio
da više ništa neće biti isto.
RUJAN 2008. SKRBNIŠTVO: SEDMI MJESEC
U nastavku 2008. Britney je navodno dogovorila
ravnopravno skrbništvo nad djecom.
No vrijeme koje je provodila s njima
trebao je odobriti njezin tata i skrbnik, Jamie.
Ostanite ovdje.
Britney se oporavljala od događaja
zbog kojih je hospitalizirana.
U Britney Inc. smatrali su da je vrijeme da počne raditi, što je i učinila.
Počela je snimati novi album.
Predložen je dokumentarac koji će ispričati cijelu priču.
Taj film za MTV zvao bi se For the Record.
Novo doba u Britneynu profesionalnom životu.
One koji će surađivati s njom pomno će odabrati njezin skrbnik.
Bilo je zanimljivo raspravljati o tome.
SNIMATELJ FILMA FOR THE RECORD
Razgovarali smo i shvatili
da je na sve uključene u projekt
taj projekt emotivno utjecao.
Baš na sve.
Da nisam pod svim tim ograničenjima,
gdje me odvjetnici, liječnici i drugi svakodnevno analiziraju
i štošta drugo,
osjećala bih se slobodno i svoja.
I to je loše.
Tužna sam.
Za nju je najbolje upravo ono što radi.
U svom je svijetu.
BRITNEYN OTAC
Važno je da radi.
Recimo, ja volim ići u ribolov.
Ona voli pjevati i plesati. Voli raditi.
Hoće li donijeti nešto?
-Ne znam što se događa. -Dobro znaš, derište.
-Znaju li svi što radimo? -Da.
-Osim mene. -Osim tebe.
Je li to moj auto?
Bio sam ondje.
Kao i u svakoj situaciji,
javila su se dva posve suprotna osjećaja.
Bilo je lijepo što smije voziti svoj auto sa spuštenim krovom
i nakratko osjetiti slobodu.
A onda sam se upitao što se događa s njom
kad moramo okupiti 30 ljudi
da bi mogla voziti svoj auto i osjećati se slobodnom na 30 minuta.
Kako smo došli do takve situacije?
Kako se tako može osjećati slobodnom?
Cijela je ta priča sjebana. Oprostite.
Britney i ja smo se zbližili.
Nitko je nije mogao snimati kao ja.
Tada smo razvili blisko prijateljstvo.
Često je tražila moju pomoć,
bilo da se radilo o pravnim pitanjima
ili o skrbništvu.
Obično sam izbjegavao te teme.
Ako nisam znao odgovor,
nisam joj htio dati pogrešne informacije.
Ali znam da je katkad htjela izreći svoje mišljenje
i pozabaviti se nečime, ali nije smjela.
KEVIN FEDERLINE PREKIDA ŠUTNJU MOJ ŽIVOT S BRITNEY
U članku People izašao je članak.
Intervjuirali su Kevina. Govorio je o Britney.
Bilo je stvari s kojima se nije slagala.
Htjela je odgovoriti na njih.
Napisala je pismo i dala mi ga.
Zamolila me da ga pročitam na TV-u.
„Britney je lani imala problema. Vrijeme je da zaboravite to.
Kevin kaže da se Britney razvela od njega. Na to su je prisilili odvjetnici.
Posjetila ga je u New Yorku, nije htio vidjeti nju ni djecu.
Odvjetnik je rekao da će pokrenuti razvod braka ako ona neće.
Nije nevažno što Kevin izigrava nedužnu žrtvu.
Ostavio je nju i djecu.
To što je prije dvije godine tulumarila nema veze sa sadašnjom situacijom.
Posve je drukčija osoba.
Tada su se većinom svađali oko toga
što bi on zapalio marihuanu
čim bi se probudio u pet ujutro.
Nitko to ne spominje jer nitko ne zna istinu.
Lagali su joj i smjestili.
Oduzeli su joj djecu i izgubila je kontrolu,
kao i svaka majka u tim okolnostima.
Ove je godine Britney ušutkana. Ne smije govoriti o onome što se događa.
Ljudi koji joj kontroliraju život ove su godine zaradili tri milijuna.
Voljela bi da drugi vide kako joj je,
ali čim to spomene, prijete joj da će joj skrbnici oduzeti djecu.
Koliko će to trajati?
Dok se god ljudima plaća, a ona nema prava,
ovo bi se moglo nastaviti, a to nikako nije u redu.
Britney je dala bratu stan od dva milijuna dolara,
majci posjed u Louisiani, a ocu najbolji posao u svijetu zabave.
Vrlo je darežljiva i htjela bi dobiti poštovanje koje zaslužuje.“
Bila je to emotivna reakcija na članak.
Njezina prva reakcija.
Nisam to odmah htio pročitati na TV-u.
Htio sam da se nekoliko dana ohladi,
pa da o tome opet razgovaramo za koji dan.
Takve su stvari bile česte. Nisu nužno bile poput pisma.
Na primjer, s mog je mobitela zvala druge.
Trebalo je pripaziti na to i odvratiti je od toga.
Nekoliko dana poslije nazvao me odvjetnik.
Rekao je da su u pismu informacije
za koje bi bilo loše da se objave. Nešto u tom stilu.
Odjednom je to pismo postalo silno važno.
Donio sam ga i pokazao im ga. I tako je to završilo.
Bili ste mudri i kopirali ga.
Ne bih to tako nazvao.
Kad mi ga je dala,
fotografirali smo ga jer ga nisam htio nositi sa sobom.
Kakvo je to iskustvo bilo za vas?
Ponavljam, žalio sam je.
Bilo mi je žao jer je to bila njezina stvarnost, njezin svijet.
Kad mi je dala to pismo,
odjednom se oglasilo zvono za uzbunu.
To je suludo. Samo je htjela reagirati na članak.
Koliko ste radili s Britney nakon toga?
Ubrzo nakon toga prestao sam raditi za nju.
Bilo je očito da smo bliski i vrlo dobri prijatelji.
To je bilo nakon što sam joj bio pratilac na vjenčanju njezina brata.
Razvili smo dobro povjerenje.
Možda smo tada postali prebliski.
Ubrzo nakon toga maknuli su me.
Mislim da od tada nisam s njom razgovarao.
Britney je upoznala hrpu mojih prijatelja.
Nekako je ušla u moj život.
I bilo je tužno znati da će opet biti sama.
Sljedeći zvučni zapis poruka je Britney Spears odvjetniku
upućena 21. 1. 2009. u 00.29.
Ovdje Britney Spears. Već sam vas zvala.
Zovem ponovno kako bih bila sigurna
da će se pokrenuti postupak ukidanja skrbništva
jer mi je otac nekoliko puta prijetio da će mi oduzeti djecu.
Htjela bih biti sigurna da će sve biti u redu s postupkom
te da činite sve da ne bude promjena
glede mojih posjeta djeci. Hvala. Doviđenja.
U siječnju 2009. otišla sam u Los Angeles preko zime
i kontaktirala Sama Lutfija.
Bio je dobar izvor za reportažu u Rolling Stoneu.
Ostali smo u kontaktu nakon što je članak objavljen.
Tada mi je rekao da on i Adnan pokušavaju smisliti plan
kako bi dobila drugog odvjetnika.
U siječnju 2009. godine
i dalje je pokušavala angažirati drugog odvjetnika.
Prošla je cijela godina skrbništva
koje joj je navodno spasilo život.
Razgovarali su s različitim odvjetnicima
koji su mislili da ako potpiše dokument
u kojem bi navela zašto želi drugog, određenog odvjetnika,
da će se onda to morati dogoditi.
Neće biti načina da se to pobije.
U to vrijeme Sam i Adnan bili su nepoželjne osobe.
Potpuno im je zabranjen pristup Britney.
Nekoliko dana nakon što sam stigla
Sam je rekao da pokušava dobiti njezin potpis
i da traži osobu koja bi ga nabavila.
Ne postoji točan trenutak u kojem sam odlučila to učiniti.
Naravno, zabrinjavalo me sudjelovanje u toj priči.
Pokušavala sam objektivno izvještavati.
Tada sam poznavala Britney Spears već gotovo jedno desetljeće.
Bilo mi je stalo do nje kao osobe.
Svima je postalo jasno
da mogu biti korisnija ako joj tako pomognem,
umjesto da sam još jedna novinarka koja prati tu priču.
Imaš li danas komentar o skrbništvu?
Sam mi je rekao da ću morati otići u Montage…
HOTEL MONTAGE 21. 01. 2009.
…i da će me ona čekati.
Naći će se sa mnom u toaletu.
Ušla sam i pretvarala se da sam gošća hotela.
Otišla sam dizalom na kat i vidjela Edona, njezina tjelohranitelja.
S njim je bio još jedan tjelohranitelj.
Bila je sama u bazenu.
Naslonjena na rub bazena.
Pogledala sam je krajičkom oka i vidjela da me vidjela,
a onda sam otišla u toalet.
Ušla sam u kabinu, zatvorila vrata i pripremila papire i olovku.
Vidjela sam njezinu tetovažu na stopalu ili gležnju,
otvorila vrata
i pokazala joj mjesta na kojima mora potpisati.
Potpisala je, pogledala me i zahvalila mi.
I rekla sam…
Rekla sam: „Vidimo se.
Idi.“
Doimala se uplašenom.
I ja sam bila uplašena.
Bila je zahvalna, što je za nju bilo tipično.
U tom je trenutku bila uplašena, ali i zahvalna.
PODNOSITELJICA: BRITNEY JEAN SPEARS
Britney Jean Spears iskazala je manjak povjerenja
u odvjetnika po službenoj dužnosti Samuela Inghama III.
Gđa Spears drži da se on ne zalaže adekvatno u njezino ime,
osobito glede strogih ograničenja koja su joj nametnuta.“
ŽENA KOJA MOŽE SNIMITI DVA NOVA CD-a
I ODRADITI KONCERTNU TURNEJU PO ZEMLJI NAKON GOTOVO JEDNE GODINE SKRBNIŠTVA
ZACIJELO JE DOVOLJNO SPOSOBNA UNAJMITI ODVJETNIKA PO SVOM IZBORU
I U KOGA IMA POVJERENJA.
Mislila sam da će odmah predati dokumente.
Rekli su mi da će smjesta doći do saslušanja ex parte,
ali dani su prolazili
i Britney je trebala otputovati nekamo s tatom.
Kad on vidi da je ona to potpisala,
znat će da će se stvari promijeniti.
Nisam mogla vjerovati kad sam tjedan poslije doznala da je sve gotovo.
Kao i u slučaju s Adamom Streisandom,
sud je donio odluku
da ona nema pravnu sposobnost izabrati odvjetnika
i sumnjali su u autentičnost njezina potpisa.
Više nisam čula ništa o tome.
Nitko o tome više nije govorio.
Ni danas nitko ne govori o činjenici
da je postojao još jedan pokušaj da pronađe odvjetnika
koji također nije upalio.
PORUKA S. INGHAMA JAMIEJU
Još je netko znao za incident u Montageu.
Sedam dana nakon potpisivanja papira u kojima kaže da želi novog zastupnika,
Sam Ingham, odvjetnik po službenoj dužnosti,
izjavio je da mu je Britney rekla da se sastala s novinarkom Rolling Stonea
radi potpisivanja dokumenata o novom odvjetniku.
Rekao je da Britney to ne želi
i zamolila ga je da učini što god treba da „uništi taj dokument“.
Također je izjavila
da je „zadovoljna mojim zastupanjem“.
Tog se dana povukao John Anderson, odvjetnik kojeg je pokušala unajmiti.
„Ne mogu više ništa reći ni učiniti. To je za mene kraj priče.“
Bio je to još jedan propali pokušaj da Britney pronađe svog odvjetnika,
Štićenikov odvjetnik jedina je osoba u tom sustavu
čiji je zadatak dati sve od sebe da pomogne štićeniku
oko onoga što štićenik želi.
Vidio sam mnogo slučajeva
u kojima odvjetnici ne zastupaju želje klijenta.
Postoji samo jedan način na koji Sam Ingham može dobiti novac.
Mora sudu podnijeti zahtjev,
a skrbnik tada ima pravo prigovora
na isplatu ili na naknade koje traži.
Nesumnjivo postoji prirodni poriv
zbog kojeg ne želite naljutiti ljude
koji mogu uložiti prigovor na isplatu.
Što kažete o tome da odvjetnik po službenoj dužnosti
zarađuje više od tri milijuna dolara na temelju svog položaja?
Pala mu je sjekira u med. Ići će do kraja.
Jeste li zabrinuti za Britney?
Početkom 2009. Jamie Spears tražio je
da privremeno skrbništvo postane trajno.
Novi niz posebnih ovlasti i povlastica
bit će dodijeljeni skrbništvu.
Od kupnje automobila za Jamieja sredstvima iz imovine
do stjecanja potpunije kontrole nad Britneynim osobnim financijama.
Sposobnost ukidanja svih kreditnih kartica.
Što je najvažnije, trajno skrbništvo
omogućilo bi Jamieju iskorištavanje profesionalnih prilika za Britney
kada ih odobri medicinski tim.
PO ODOBRENJU MEDICINSKOG TIMA GĐE SPEARS
PLESNA PROBA ZA TURNEJU CIRCUS
Britney se pripremala za ogromnu turneju
i činilo se da je zabrinutost medicinskog tima skrbništva
o njezinu zdravlju i premorenosti zaboravljena.
„Ulaznice se sjajno prodaju.
Prodaja je donijela dobit od…
Četrdeset milijuna?!
Pojavila se prilika za dva dodatna nastupa na kraju američke turneje
po vrlo privlačnim financijskim uvjetima.“
To je bilo prije turneje Circus.
Još ni ne znaju hoće li ona to moći.
A dodaju nove datume.
Prešli su s privremenog na trajno skrbništvo,
a turneja Circus bila je te godine.
Znači, bilo je financijskih poticaja za Larryja, za Jamieja,
za odvjetnike, da počne raditi, ali da radi više.
Turneja Circus trajala je devet mjeseci
i uključivala je 70 koncerata diljem svijeta.
Ljudi su mi rekli da se razgovaralo
o tome koliko se brzo ona može vratiti.
Vjerojatno su mislili da je važno pokazati
da izgleda dobro i zdravo, čim prije,
kako bi dokazali da je ono što su učinili bilo ispravno.
Britney!
Turneja nije nimalo opuštajuća.
Letite diljem svijeta, druga zemlja svakih nekoliko dana.
Je li ti dosta skrbništva tvog oca?
Mogu samo zamisliti koliko je to njoj bilo stresno i teško.
Je li bila spremna uložiti vrijeme i trud
u obnovu karijere i povratak?
To je teško.
Razgovarali smo s ljudima koji su bili na turneji.
Rekli su da je bilo užasno. Da je bila loša za Britneyno zdravlje.
Skrbnici su izjavili da su uspješno dodali
financijski rast i stabilnost u Britneyn život.
„Bila je usredotočena, gotovo opsjednuta,
na provođenje više vremena s djecom.
Pitala se hoće li skrbništvo ikada završiti
te hoće li Jamie biti popustljiviji.“
Čovječe! Ona ima džeparac, ima „privilegije“,
a njezin tata vodi glavnu riječ.
To je patrijarhat.
Godine 2009. Britney je imala novog dečka.
Svog agenta Jasona Trawicka.
Morate otići onamo.
Ako ne odete, odlazimo. Nećete slikati.
Ujesen 2011. pojavio se u Britneynom spotu za pjesmu "Criminal."
Nabildani Jason glumio je njezina odmetnutog dečka.
-Dobro si? -Jesam.
Čekaj.
Sada sam dobro.
Jasno je bio vrlo pametan, vrlo drag, vrlo brižan.
Bio je jedan od momaka kojima sam se povjeravao,
razgovarali smo o svemu što se događalo.
Obojica smo bili objektivni.
Zato što u tom trenutku
nitko od nas nije hodao s njom niti bio zaručen s njom.
Kada sam vidio ulogu koju je preuzeo,
to me posve iznenadilo.
Kladim se da znate što mislim.
Britney!
IZVJEŠĆE O JASONU TRAWICKU
Ovo je od liječnika iz skrbništva za Sama Inghama.
„Razgovarao sam s Jasonom i obavio procjenu.
Bio je otvoren,
no bojao se da će se sve što kaže upotrijebiti protiv njega
ili ga dovesti u sukob s onima s kojima bi se trebao slagati.
Iskreno je zaljubljen u Britney.
Smatra da će Britney morati naučiti živjeti bez skrbnika.
Sadašnji aranžman previše je ograničavajući.“
„Jason navodi neugodnosti koje Britney proživljava pod skrbništvom.
U ograđenom naselju htjeli su se voziti u vozilu za golf,
ali svaki su put morali tražiti dopuštenje.
Ako žele ići na hamburger,
moraju tražiti dopuštenje i čekati odgovor 20 i više minuta.
Ako Britney treba nekoliko stotina dolara da djeci kupi knjige,
mora to zatražiti i čekati odgovor nekoliko dana.“
To je bilo odmah nakon završetka velike turneje.
To je bila Femme Fatale.
Koji kurac?
Pogledaj iduću stranicu.
„Pred kraj turneje
rasla je napetost između Jamieja Spearsa, Britneyna oca i skrbnika, i Britney.“
Da. Pogledaj i ovo.
„Prigovarala je zbog očeva opijanja.
Izričito traži da Jamie bude kažnjen.
To je glavni uzrok njezinih prigovora o skrbništvu.
Ako nju testiraju na drogu, smatra da bi trebali i njega.
Ako se ona mora suočiti s velikom kaznom gubitka djece
u slučaju da bude pozitivna,
on bi trebao biti jednako kažnjen za svoje opijanje.“
Ovo su neke od najtežih optužba.
„Britney želi prekinuti skrbništvo.
Katkad se čini da je svjesna dobrobiti skrbništva.
Katkad tvrdi da bi pristala na skrbništvo nad imovinom,
ali želi okončati skrbništvo nad osobom.“
Skrbnici tvrde da Britney nikad nije zatražila prekid skrbništva.
Da je to zaista tako loše, svima bi to rekla.
Ovdje imamo dokaze da je željela prekinuti skrbništvo,
da je izrazila tu želju, ali su je ignorirali.
BRITNEY ŽELI PREKINUTI SKRBNIŠTVO
Sretan ti rođendan
PROSINAC 2011. SKRBNIŠTVO: TREĆA GODINA
Britney i Jason zaručili su se u prosincu 2011.
Četiri mjeseca poslije tražila je da Jason bude dodan kao njezin skrbnik.
No umjesto da Jason zamjeni Jamieja,
sud je donio kompromisnu odluku.
Jason Trawick i Jamie postaju suskrbnici,
umjesto da se Jamie ukloni.
To je vrlo neobično.
Tada mi je bilo zanimljivo
što je Jamie prepustio čak i tako malu količinu kontrole
nekome novome, tko nije član obitelji.
Sada kada su njezin otac i zaručnik suskrbnici njezine osobe,
Britney je potpisala sporazum vrijedan 15 milijuna $
da bude u žiriju X Factora.
Tajna izvješća koja smo dobili
pokazuju da je skrbništvo bilo u kaosu.
Tim skrbnika smatrao je da X Factor stavlja preveliki pritisak na Britney,
no njezini su menadžeri rekli da bi povlačenje bilo jednako loše
kao i javni živčani slom.
Pod velikim pritiskom Britneynih menadžera,
medicinski tim oprezno je odobrio Britney da nastupi,
ali uz stroge smjernice kako bi odobrenje ostalo na snazi.
Jedna od smjernica bila je „obvezna prisutnost“ Jasona Trawicka.
A velika je senzacija neposredan dokaz
da su doze lijeka koji je voljela uzimati
bile povećane kad je radila.
Ima različitih doza,
„u neradne dane i u radne dane“.
Čitaj dalje.
„S jedne strane Jamie i tim
cijenili su dobrobiti stimulansa na Britneynu izvedbu.
To se osobito odnosilo na njezine turneje i sudjelovanje u X Factoru.
No Jamie također nije htio da Britney uzima stimulanse.
To proturječje nije riješeno.“
Sa stajališta javnosti,
Britneyn nastup u X Factoru bio je uspješan.
Manje od godinu poslije Britney i Jason su prekinuli.
Jamie je opet bio jedini skrbnik osobe.
„Po pitanju samog X Factora,
izgledi da je opet pozovu su 50-50,
ali sada se čini da bi ona to odbila.
Umjesto toga, planira kabaretski koncert u stilu Las Vegasa, u hotelu u Las Vegasu,
preko vikenda, jedanput ili dvaput na mjesec.“
Što piše nakon toga?
„Primjereni karijerni potez s obzirom na njezino psihološko stanje.“
Tako je vruće.
PIECE OF ME, LAS VEGAS, KOLOVOZ 2015. SKRBNIŠTVO: SEDMA GODINA
Sama sam već jednu godinu…
Da!
To je vrlo dubinski djelovalo na mene.
I htjela bih da mi svi muškarci sišu nožni palac.
Britneyni koncerti u Las Vegasu počeli su 2013.
pod nazivom Piece of Me.
To je trajalo pet godina i kulminiralo svjetskom turnejom.
Vrlo se malo zna o Britneynom životu iz tog razdoblja.
Zbog skrbništva imala je vrlo uzak krug prijatelja.
Iskreni intervjui bili su rijetki.
Javni istupi bez nadzora događali su se samo kad se obraćala publici.
Iskreno, bez glazbe, samo uz mikrofon, čini se protuzakonitim.
Sada je mirno i…
Čini se protuzakonitim stajati ovako s mikrofonom u ruci.
Tako je neobično.
Novinari i mediji cijeli mi život stvaraju ludnicu.
U jednom te trenutku unište i zaista su strašni,
a u sljedećem te slave.
Ali samo želim biti sigurna
da vama govnarima dajem materijala.
Kako je bilo u Las Vegasu?
Kada je doznala da sam ondje, htjela me vidjeti.
I odmah smo se zagrlile i plakale.
Sjedile smo, plakale i držale se za ruke.
Nismo se vidjele ni razgovarale godinama.
Kad sam je vidjela, oči su joj zasjale.
Bila je poput stare Britney.
Kao da smo se vratile puno godina u prošlost.
Mislim da smo zato obje počele plakati.
Njezin me tjelohranitelj otpratio do mjesta.
Sjećam se što mi je rekao.
„Ne znam što si joj učinila
ni kakav je bio vaš odnos, ali možeš li češće svratiti?
U ovih devet godina nisam vidio da se tako smiješi.“
Nije ostala u kontaktu s mnogo ljudi iz tih dana.
Sa mnom, Felicijom i još nekolicinom.
Pozvana sam na turneju Circus, Femme Fatale
i na četiri godine u Las Vegasu.
Imala sam mnogo manje kontakta s njom.
Pobrinula sam se da prije svakog nastupa zna da sam tu.
Je li i dalje voljela nastupati?
Raspored je bio tako naporan.
Što je mislila o nastupima?
Britney je voljela nastupati.
I dan danas voli nastupati.
To je sve što vam mogu reći o tome.
Žao mi je.
Ne želim se svađati s njima. Ne isplati se.
Žao mi je.
Nesumnjivo znamo da je Britney radila gotovo bez prestanka
te da je ostalima zaradila gomilu novca.
PIECE OF ME VEGAS (2013. - 2017.)
248 NASTUPA
916 184 PRODANIH ULAZNICA 137,7 MILIJUNA DOLARA OD ULAZNICA
PIECE OF ME SVJETSKA TURNEJA (2018.)
DEVET ZEMALJA 260 531 PRODANIH ULAZNICA
54,3 MILIJUNA DOLARA PRIHODA OD PRODAJE ULAZNICA
BRITNEYNA ZARADA 2017. - 2018.
TIJEKOM 2017. ZARADILA JE 34 MILIJUNA DOLARA
PROCJENJUJE SE DA JE 2018. NJEZINA VRIJEDNOST IZNOSILA 59 MILIJUNA $
ZARADA JAMIEJA SPEARSA 2013. - 2018.
DVA MILIJUNA OD PRIHODA OD TURNEJA
PLUS 16 000 $ MJESEČNE PLAĆE
DAVAO JE BRITNEY DŽEPARAC OD 8000 DOLARA NA MJESEC
U redu, ljudi. Ovdje smo da poželimo dobrodošlicu novoj kraljici Vegasa.
U siječnju 2019. Britney je najavila novu seriju koncerata u Las Vegasu.
Zvat će se Domination.
Dame i gospodo, Britney Spears.
Dok je hodala crvenim tepihom,
činilo se kao da će nešto reći.
Ali nije.
Tri mjeseca poslije putem Instagrama
Britney je otkazala to zbog zdravstvenih problema u obitelji.
A svijet je gledao.
Bio je to važan trenutak.
Obožavatelji su posumnjali
da se 2019. događa nešto neobično.
Na društvenim mrežama dijelili su plakate nestale osobe.
Pomalo u šali,
ali nismo je vidjeli tjednima, ako ne i mjesecima.
U travnju 2019. godine
doznali smo da je Britney protiv svoje volje u umobolnici.
Takva je priča kružila.
I davali su joj lijekove koje nije htjela uzimati.
Znam da ima puno različitih glasina,
koje sam čuo s različitih strana,
da Britney drže kao zatvorenicu protiv njezine volje.
Pitali su me mislim li da je to točno.
Takvi bi ljudi morali shvatiti
da Los Angeles nije fašistički gulag
gdje, da biste poslali poruku vanjskom svijetu,
morate je napisati na kori breze i u šiframa
te je baciti vrtlaru preko električne ograde.
Da je htjela poručiti da je drže protiv njezine volje,
ne mogu ni zamisliti na koliko je načina to mogla učiniti.
Naposljetku se Britney pojavila preko videa na Instagramu.
Bok, ljudi. Samo se javljam svima zabrinutima. Sve je u redu.
Moja je obitelj pod velikim stresom i zabrinuta je.
Trebala sam vremena za to. Bez brige. Vraćam se vrlo brzo.
Taj je video samo raspirio nagađanja javnosti.
Što se događalo sa skrbništvom?
Zašto je imala skrbništvo ako je bila „dobro“?
Znamo da se u ljeto 2019.,
nakon što su se prvi put u 10 g. u skrbništvu pojavili znakovi nevolje,
dogodio incident.
Došlo je do sukoba između Jamieja i jednog od Britneynih sinova.
A Kevin Federline, djetetov otac i Britneyn bivši,
zatražio je zabranu prilaska za Jamieja.
Nije mu dopušteno boraviti u prisustvu djece
određeni broj godina.
Poznato je da je došlo do okršaja,
srušena su vrata, jedan od sinova bio je potresen.
Zabrana prilaska temeljila se na neovlaštenom…
Recimo da se radilo o ponašanju
zbog kojeg su se djeca bojala za vlastitu sigurnost.
Kako su vrata srušena?
Mislim da su nekako zalupljena,
pa su se odvojila od šarke.
Krajem 2019. godine
Lou Taylor opet se pojavila u sudskim dokumentima.
Pisala je Jamieju da je njezina tvrtka Tri Star
u 2019. godini izgubila 400 000 dolara
zastupajući Britneyne poslovne interese.
Zatražila je naknadu od najmanje 500 000 dolara.
U to doba Britney nije radila.
Mjesec poslije poslala je račun Jamieju,
a on ga je sutradan platio.
Ovo je Jamie Spears u srpnju 2020.
rekao o Britney Spears,
o skrbništvu i potrebi za njim.
Pročitajmo ovo.
„James P. Spears predaje izvješće o najnovijem statusu
da bi unaprijed dao informacije o temama o kojima se govorilo na prošlom ročištu.
Štićenica je odbila sudjelovati u bilo kakvim poslovnim aktivnostima,
uključujući pojavljivanje bez nastupa
u mjesnoj pop-up trgovini posvećenoj njoj, za što je trebao minimalan trud,
te je imanje moralo vratiti predujam
u iznosu od milijun dolara.“
„Štićenica odbija poboljšati svoju financijsku situaciju
i pomoći očuvati svoj status kultne umjetnice
u većoj mjeri nego prije.
Zbog tog trenda štićenice,
g. Spears radi na uspostavi modela
koji bi očuvao životni stil gđice Spears
i udovoljio njezinim potrebama temeljem pasivnog dohotka.
S obzirom na stanje ekonomije
i golemi trošak održavanja njezina stila života, to je težak izazov.“
Misli na te brojne pravne troškove.
JERYLL COHEN ODVJETNICA JAMIEJA SPEARSA
GERALDINE WYLE ODVJETNICA JAMIEJA SPEARSA
Nakon svih tih intervjua i sati razgovora o njoj,
nakon svih tih opisa, kritiziranja i ograničavanja,
nije bilo apsolutno nikakvog rezultata.
Sve je ostalo isto.
Mogli su ići na sud milijun puta, na ročište za ročištem,
nizati dokumentaciju, raditi analize,
no nisu ništa promijenili. Ona je i dalje u istoj situaciji.
Kako se izvući iz toga?
Nećeš se izvući dok ne počneš vrištati.
Britney Spears obraća se sudu po pitanju svog skrbništva.
23. LIPNJA 2021. DAN ROČIŠTA
Kad biste danas razgovarali s njom, što biste joj poručili? Što biste rekli?
Možda bih se ispričao.
Mislim da nisam dovoljno učinio.
Možda bih joj dao do znanja
da mi je žao što joj nisam više pomogao.
Ne shvaćam kako je sustav dopustio da to tako dugo traje.
Možda je to prvi takav slučaj i ne znaju kako to riješiti,
ali velik je poraz pravnog sustava što to tako dugo traje
i što nema rješenja.
Kao da se pogoršava.
Čini se kao da će se nešto dogoditi. Nešto će se svakako dogoditi.
-Što želimo? -Osloboditi Britney!
-Kada to želimo? -Sada!
-Što želimo? -Osloboditi Britney!
-Kada to želimo? -Sada!
Ušla si?
Ne pokreće se.
NEDOSTUPNA STRANICA
Sada je 16.40 h.
Tako i mi pokušavamo ući na ročište.
Oslobodite Britney!
Danas će prvi put progovoriti.
U igri je kontrola nad karijerom 39-godišnje pjevačice
i bogatstvom od 60 milijuna dolara.
REPUBLIKA KALIFORNIJA
Tijekom službenog predstavljanja Britney je rekla…
Imam mnogo toga reći. Imajte strpljenja.
Mislim da me ni na jednoj razini nisu čuli kad sam prošli put bila na sudu.
Na četiri lista papira opširno sam napisala
kroz što sam prošla zadnja četiri mjeseca.
Ljudi koji su mi to učinili ne bi se trebali olako izvući.
Da ponovim.
Menadžeri su rekli da ću trebati odvjetnika ako odbijem turneju.
Prema ugovoru, mogli su me tužiti ako ne nastavim s turnejom.
Bilo je jezivo i strašno,
a kao štićenica nisam mogla dobiti odvjetnika.
Stoga sam iz straha odradila turneju.
Nakon turneje trebala sam početi s novim koncertima u Las Vegasu.
Počela sam rano s probama, ali bilo je teško
jer sam nastupala u Vegasu četiri godine i trebala sam pauzu.
Ali rekli su mi da imamo raspored i da ga se moram držati.
Režirala sam veći dio nastupa.
Sama sam naučila plesače novu koreografiju.
Nisam bila dobra. Bila sam sjajna.
Rekli su da ne moram odraditi koncert u Las Vegasu ako ne želim.
Bilo je to kao da su mi skinuli golemo breme.
Odjednom mi je idućeg dana počeo davati litij.
Skinuo me s lijekova koje sam uzimala pet godina.
Litij je vrlo snažan i posve drukčiji od onoga na što sam navikla.
Moja obitelj nije ništa poduzela, a moj je otac to i zagovarao.
Uživao je u svakom trenutku.
Kontrola koju je imao nad nekim tako moćnim poput mene…
Nema nikakve sumnje da je u tome uživao.
Zato vam to opet govorim, dvije godine poslije,
nakon što sam lagala svijetu da sam dobro i sretna.
To je laž.
Mislila sam da ću postati sretna ako to budem ponavljala
jer sam sve poricala, bila sam u šoku.
Traumatizirana sam.
Sada vam govorim istinu.
Nisam sretna. Ne mogu spavati.
Silno sam ljutita i u depresiji sam. Plačem svaki dan.
Govorim vam to jer ne shvaćam
kako država može imati sve to zapisano u sudskim dokumentima
i ništa ne učiniti.
Moj tata i svi umiješani u skrbništvo trebali bi biti u zatvoru.
Zadnji put kad smo razgovarale, osjećala sam se kao mrtva, nevažna.
Govorim vam to ponovno pa ćete možda shvatiti dubinu,
stupanj i štetu koju su mi tada nanijeli.
Ono što sam prošla sramotno je i demoralizirajuće.
Zato to nisam htjela otvoreno reći.
Nisam to htjela reći
jer nisam mislila da će mi itko vjerovati.
Želim svoj život natrag. Prošlo je 13 godina i dosta je.
Nema nikakvog smisla da se Kalifornija lijepo zavali
i gleda me kako zarađujem novac tolikim ljudima
i govori mi da nisam dovoljno dobra.
Sjajna sam u onome što radim.
Britney!
Udružili su se protiv mene i zlostavljali me.
Osjećam se isključeno i usamljeno.
Samoća mi je dojadila.
Zaslužujem imati jednaka prava kao i svi,
pravo na dijete, obitelj, sve te stvari.
To je sve.
Hvala vam što ste mi dopustili da vam se obratim.
Dana 30. lipnja sud je odbio Britneyn zahtjev
da se njezin otac ukloni iz skrbništva.
Filmašice su nabavile snimku na internetu - nisu je snimile.
U srpnju, nakon 25 g. rada, Larry Rudolph dao je otkaz
i rekao da je radio za skrbništvo, ali nije bio dio toga.
Nakon Britneyna iskaza poručio je
da je nikad nije prisiljavao na turneju te da je ona htjela ići u Europu 2018.
Sam Ingham dao je otkaz 6. srpnja.
Tijekom skrbništva zaradio je više od tri milijuna dolara.
Godine 2020. poduzeo je prve korake
uslijed Britneyna zahtjeva da se Jamie ukloni kao skrbnik.
Tvrdi da Britney nije tražila da ukine skrbništvo.
Nije odgovorio na zahtjev za komentarom.
Dana 14. rujna Britneyn novi odvjetnik Mathew Rosengart
tražio je da se Jamie ukloni kao skrbnik.
Jamie i njegovi odvjetnici tvrde
da je „g. Spears savjesno i vjerno služio kao skrbnik tijekom 13 godina“.
Jamiejevi su odvjetnici za prošlu godinu
potraživali 1 356 293 $ za sudske troškove te 541 065,50 $ za „medijska pitanja“.
Rosengart je upozorio g. Spearsa i odvjetnike
da više neće iznuđivati Britney Spears.
Dana 7. rujna Jamie je zatražio da ga uklone kao skrbnika
i da se skrbništvo ukine.
Sud će odlučiti treba li ukinuto skrbništvo nad Britney.
Rosengart je poručio filmašicama:
„Maltretiranje prikazano u filmu potvrđuje moje i Britneyne riječi.
Jamie loše utječe na Britney. Ona zaslužuje biti slobodna.“
Prijevod titlova: Lučana Banek